న్యూఢిల్లీ: కేంద్ర గ్రామీణాభివృద్ధి శాఖా మంత్రి వెంకయ్యనాయుడును ఎన్డీయే ఉపరాష్ట్రపతి అభ్యర్ధిగా బిజెపి జాతీయ అధ్యక్షుడు అమిత్ షా అధికారికంగా ప్రకటించారు. కొద్ది సేపటి క్రితం ప్రధానమంత్రి నరేంద్ర మోదీ నేతృత్వంలో సమావేశమైన బిజెపి పార్లమెంటరీ బోర్డ్ సమావేశంలో ఈ నిర్ణయం తీసుకున్నారు. మంగళవారం వెంకయ్య నామినేషన్ దాఖలు చేస్తారు. కేంద్ర మంత్రి పదవులకు వెంకయ్య రాజీనామా చేశారు. సంఖ్యా పరంగా ఎక్కువ మంది ఎంపీలు ఎన్డీయే పక్షాలకు ఉండటంతో వెంకయ్య విజయం నల్లేరుపై నడకే కానుంది. తెలుగు వ్యక్తికి ఉపరాష్ట్రపదవి దాదాపు ఖాయం కావడంతో తెలుగు రాష్ట్రాల్లో ఆనందం వెల్లివిరుస్తోంది. వివిధ రాజకీయ పార్టీలకు చెందిన నేతలు, పలువురు అధికార, అనధికార ప్రముఖులు వెంకయ్యను వ్యక్తిగతంగా కలుసుకుని అభినందనలు తెలియజేస్తున్నారు. ఆగస్ట్ 5న ఉప రాష్ట్రపతి పదవికి ఎన్నికలు జరగనున్నాయి. అదే రోజు ఫలితాలు ప్రకటిస్తారు. ప్రస్తుత ఉపరాష్ట్రపతి హమిద్ అన్సారీ పదవీకాలం ఆగస్ట్ పదితో ముగియనుంది.
newdhilly: kendra graameenaabhivruddhi saakhaa mantri venkayyanaayudunu endeeye uparaashtrapati abhyardhigaa bijepi jaateeya adhyakshudu amit shaa adhikaarikamgaa prakatinchaaru. koddi sepati kritam pradhaanamantri narendra modii netrutvamlo samavesamaina bijepi parlamentary bord samavesamlo ee nirnayam teesukunnaru. mangalavaaram venkayya namination daakhalu chestaaru. kendra mantri padavulaku venkayya rajinama chesaru. sankhya paramgaa ekkuva mandi empeelu endeeye pakshaalaku undatamtho venkayya vijayam nallerupai nadake kaanundi. telugu vyaktiki uparaashtrapadavi daadaapu khayam kaavadamtho telugu rashtrallo aanandam vellivirustondi. vividha rajakeeya paarteelaku chendina nethalu, paluvuru adhikara, anadhikaara pramukhulu venkayyanu vyaktigatamgaa kalusukuni abhinandanalu teliyajestunnaru. august 5na upa rashtrapati padaviki ennikalu jaraganunnayi. adhe roju phalitaalu prakatistaaru. prastuta uparaashtrapati hamid ansari padaveekaalam august paditho mugiyanundi.